Akademický senát

28.05.2018

**Správa o nájomných zmluvách na Slovenskej technickej univerzite v Bratislave**

Predkladá: **prof. Ing. Robert Redhammer, PhD.**

rektor

Vypracovala: **Mgr. Natália Jančovičová**

Právny a organizačný útvar

Zdôvodnenie: Informácia pre členov akademického senátu o počte a obsahu nájomných zmlúv na jednotlivých súčastiach STU a o príjmoch plynúcich pre STU z prenájmov za rok 2017.

Návrh uznesenia: Akademický senát prerokoval Správu o nájomných zmluvách na Slovenskej technickej univerzite v Bratislave a berie ju na vedomie.

**Dôvodová správa**

1. Slovenská technická univerzita v Bratislave (ďalej len „STU“) ako verejná vysoká škola a zároveň verejnoprávna inštitúcia je oprávnená dočasne nepotrebný majetok prenechať do nájmu inej osobe.
2. V prípade STU je predmetom nájomných zmlúv spravidla nehnuteľný majetok STU, ktorý STU prenajíma v súlade s príslušnými ustanoveniami zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov.
3. Zoznam aktuálnych nájomných zmlúv (spolu v počte 239), v ktorých STU vystupuje na strane prenajímateľa tvorí prílohu č. 1 tohto materiálu. Zoznam nájomných zmlúv je rozdelený podľa jednotlivých samostatne hospodáriacich súčastí STU.
4. Prehľad celkových príjmov z prenájmu nehnuteľného majetku STU za rok 2017 tvorí prílohu č. 2 tohto materiálu. Celkové príjmy z prenájmu predstavujú sumu 878.139,47 €, pričom na súčasti STU bola z tejto sumy prerozdelená čiastka 632.975,41 €.